user
Wacabanga ukuthi athole abantu ayengabathuma kodwa waxakwa ukuthi naloyo
muntu kuyofana nokuthi uhambe ngesandla sakhe. Into eyayibangela ashikashikeke
kangaka omdala, yingoba lo muntu ayemelapha, odokotela base besikaze ukuthi
unengculazi. Ngakho-ke wayemagange efuna ukuphakamisa igama lezinyanga ukuthi
asikho isifo esehlula izinyanga ngisho sesibehlulile odokotela. UNonkamfela wayazi
ukuthi abantu sebancamela abamhlophe badela izinyanga zakubo ngenxa yobuwaka
obukhona kwezinye izinyanga zigagamela into noma zingayazi zethembe ukuthi cishe
ucilo angethuka uzishaya endukwini.
Ekubonaneni kwabo noSandanezwe wamlandisa ukuthi, 'Mfo kaMkhumane, indima
yokuqala yalo msebenzi wethu sengiyigojele. Osekusele manje yikhona osekuthanda
ukuba umqansa, kodwa-ke izinyanya zakithi ngeke neze zingilahle. Ngiyethemba
ukuthi zizongikhanyisela ukuthi leso sitho esesisilele sizotholakala kanjani.'
'Akukho baba Mbeje okwehlula ukuhlala ethembeni.'
'Kunjalo fana, futhi-ke abaphansi abavamisile ukuthi umuntu bambonise into engelona
iqiniso. Kodwa-ke uma loyo muntu owelashwayo kwenzeka eba nedlozi elibi elivalayo
lingafuni elashwe kuyenzeka.'
'Hhayi-ke, mina nje angikholwa ukuthi ukhona kwabakithi ongavala izindlela zami
ngoba angikaze ngibone ngalutho nokudla ngihlale ngibenzela.'
'Cha-ke uma kunjalo, asethembe mfo kaMkhumane ukuthi izinto zizohamba
ngononina. Khululeka, usuyozwa ngami futhi uma sengikudinga.'

1. Ukuba wena wawungumngani kaSandanezwe wawuyothini kuye ngesenzo
sakhe sokuqonywa izintombi eziningi ngesikhathi esisodwa. Bhala amaphuzu
AMATHATHU.
assistant
1. Amaphuzu AMATHATHU kwalandelayo:
Ngangingamtshela ukuthi akusaphephile ukuqonywa yizintombi eziningi
ngenxa yezifo zocansi esezigcwele izwe lonke./
 Ngangingamtshela ukuthi kumele athembeke kuNokulindela, ingoduso
yakhe./
Ukuthandana nezintombi eziningi kungamdalela izitha eziningi. /
 Ngangiyomtshela ukuthi izintombi eziningi zithanda imali ngakho-ke
wayezogcina esechitha imali eningi ethokozisa abantu besifazane
ahlekisana nabo.